แซ่บจริงๆกับร้านนี้ ร้านนี้อยู่ตรงเมเจอร์รัชโยธิน ร้านไม่ใหญ่มาก มีแอร์นั่งสบาย ดูสะอาดดี เรื่องที่จอดรถไม่ต้องห่วงเลยมีเพียบ เข้าร้านมาพนักงานยิ้มแย้มต้อนรับดี แต่แนะนำอาหารไม่เก่งเท่าไหร่ สั่งต้มแซ่บกระดูกอ่อน คอหมู ลาบ น้ำตก ละก็ข้าวเหนียว รสชาติอาหารถือว่าใช้ได้เลย ต้มแซ่บเปรี้ยวเผ็ดใช้ได้ แต่หมูยังเหนียวไปหน่อย คอหมูมาชิ้นใหญ่ แต่น้อยไปนิด ลาบจานเล็ก รสชาติกลางๆ น้ำตกก็จานเล็กรสชาติเผ็ดใช้ได้ ออกเค็มไปนิดนึง ข้าวเหนียวนึ่งได้ดีไม่แฉะไป บริการอาหารได้ไว รอไม่นานมาก ส่วนเรื่องราคาก็แซ่บไม่แพ้กัน เพราะราคาค่อนข้างสูงไปนิดเมื่อเทียบกับปริมาณ แต่รวมๆแล้วก็ถือว่าผ่านแม้ราคาจะสูงไปนิดนึง